**รายงานการประชุมสภาเทศบาลตำบลบ้านใหม่**

**สมัยสามัญ สมัยที่ 4 ประจำปี พ.ศ. ๒๕63**

**วันอังคารที่ 17 พฤศจิกายน ๒๕๖3 เวลา 15.00 น.**

**ณ ห้องประชุมสภาเทศบาลตำบลบ้านใหม่**

...................................................................

**ผู้มาประชุม**

|  |  |  |  |  |
| --- | --- | --- | --- | --- |
| **ลำดับ** | **ชื่อ** | **สกุล** | **ตำแหน่ง** | **ลายมือชื่อ** |
| 1 | นายรวย | ทองยัง | ประธานสภาเทศบาล | *รวย ทองยัง* |
| 2 | นายสมศักดิ์ | ดุมใหม่ | รองประธานสภาเทศบาล | *สมศักดิ์ ดุมใหม่* |
| 3 | นายสวัสดิ์ | พงษ์ใหม่ | สมาชิกสภาเทศบาล เขต 1 | *สวัสดิ์ พงษ์ใหม่* |
| ๔ | นายทวี | กูบโคกกรวด | สมาชิกสภาเทศบาล เขต 1 | *ทวี กูบโคกกรวด* |
| ๕ | นายอุเทน | กูปโคกกรวด | สมาชิกสภาเทศบาล เขต ๑ | *อุเทน กูปโคกกรวด* |
| ๖ | นายจอมพล | ศรีพนม | สมาชิกสภาเทศบาล เขต ๑ | *จอมพล ศรีพนม* |
| ๗ | นายสถาพร | ชาญสูงเนิน | สมาชิกสภาเทศบาล เขต ๑ | *สถาพร ชาญสูงเนิน* |
| ๘ | นายจันทร์ | เทาใหม่ | สมาชิกสภาเทศบาล เขต 2 | *จันทร์ เทาใหม่* |
| ๙ | นางอุดรรัตน์ | เกษใหม่ | สมาชิกสภาเทศบาล เขต 2 | *อุดรรัตน์ เกษใหม่* |
| ๑๐ | นายประหยัด | เพื่อนเกาะ | สมาชิกสภาเทศบาล เขต 2 | *ประหยัด เพื่อนเกาะ* |
| ๑๑ | นางสาวสุรางค์ | ธีระวาส | เลขานุการสภาเทศบาล | *สุรางค์ ธีระวาส* |

**ผู้เข้าร่วมประชุม**

|  |  |  |  |  |
| --- | --- | --- | --- | --- |
| **ลำดับ** | **ชื่อ** | **สกุล** | **ตำแหน่ง** | **ลายมือชื่อ** |
| 1 | นายสิรกิจ | วาปีธรรม | ปลัดเทศบาล ปฏิบัติหน้าที่ นายกเทศมนตรี | *สิรกิจ วาปีธรรม* |
| ๒ | นายภุชพงศ์ | บุญศรีรัตนะ | ผู้อำนวยการกองช่าง | *ภุชพงศ์ บุญศรีรัตนะ* |
| 3 | นางชวันภรณ์ | รุ่งเรือง | ผู้อำนวยการกองคลัง | *ชวันภรณ์ รุ่งเรือง* |
| ๔ | นางเพียงพิศ | แพงอนันต์ | ผู้อำนวยการกองการศึกษา | *เพียงพิศ แพงอนันต์* |
| 5 | พจอ.จัตุรงค์ | รูปไธสง | หัวหน้าฝ่ายบริหารสาธารณสุขฯ | *จัตุรงค์ รูปไธสง* |
| 6 | นายยุทธพงษ์ | ศรีสร้อย | นักวิชาการจัดเก็บรายได้ปฏิบัติการ | *ยุทธพงษ์ ศรีสร้อย* |
| 7 | นายจีรวัฒน์ | เรืองรอง | ตัวแทนวิทยาลัยนครราชสีมา | *จีรวัฒน์ เรืองรอง* |
| 8 | นางภคภัทร | เดชชาติธนาคุณ | นักจัดการงานทั่วไปปฏิบัติการ | *ภคภัทร เดชชาติธนาคุณ* |

**เริ่มประชุมเวลา 15.00 น.** เมื่อได้เวลาประชุม (เลขานุการสภาเทศบาลตำบลบ้านใหม่ ได้ตรวจสอบรายชื่อผู้เข้าร่วมประชุมเมื่อครบองค์ประชุมแล้ว) มีสมาชิกสภาเทศบาลมาประชุม ๙ ท่าน เชิญสมาชิกสภาเทศบาลเข้าห้องประชุม

เมื่อที่ประชุมพร้อมแล้ว เลขานุการสภาเทศบาล ได้เชิญประธานสภาเทศบาลตำบลบ้านใหม่ จุดเทียน ธูป บูชาพระรัตนตรัย พร้อมนำผู้เข้าร่วมประชุมทุกท่านไหว้พระสวดมนต์ และเรียนเชิญประธานสภาเทศบาลบ้านใหม่ กล่าวเปิดประชุมสภาเทศบาลตำบลบ้านใหม่ สมัยสามัญ สมัยที่ 4 ประจำปี พ.ศ. ๒๕๖3 และดำเนินการประชุมตามระเบียบวาระการประชุมต่อไป

**นายรวย ทองยัง** เรียน ท่านรองประธานสภาเทศบาล สมาชิกสภาเทศบาลทุกท่าน

**ประธานสภาเทศบาล** ปลัดเทศบาล ผู้อำนวยการกองทุกกอง พนักงานเทศบาล เจ้าหน้าที่ที่เกี่ยวข้อง และผู้สนใจเข้าร่วมรับฟังการประชุมสภาเทศบาลตำบลบ้านใหม่ ทุกท่าน ผมขอเปิดการประชุมสภา สมัยสามัญ สมัยที่ 4 ครับ ให้เลขานุการสภาอ่านประกาศเรียกประชุมสภาเทศบาล

**นางสาวสุรางค์ ธีระวาส** ประกาศอำเภอเมืองนครราชสีมา

**เลขานุการสภาเทศบาล** เรื่อง เรียกประชุมสภาเทศบาลตำบลบ้านใหม่

สมัยสามัญ สมัยที่ 4 ประจำปี พ.ศ. ๒๕๖3

............................................................

ตามมติสภาเทศบาลตำบลบ้านใหม่ เมื่อคราวประชุมสภาเทศบาลตำบลบ้านใหม่ สมัยสามัญ สมัยแรกประจำปี 25๖3 เมื่อวันที่ 3 กุมภาพันธ์ ๒๕๖3 ได้กำหนดสมัยประชุมสภาเทศบาลตำบลบ้านใหม่ สมัยสามัญ สมัยที่ 4 ประจำปี พ.ศ. ๒๕๖3 ระหว่างวันที่ ๑ พฤศจิกายน 25๖3 ถึงวันที่ 30 พฤศจิกายน ๒๕๖3 จำนวนวันประชุม ๓๐ วัน นั้น

อาศัยอำนาจตามข้อ ๒๒ แห่งระเบียบกระทรวงมหาดไทย ว่าด้วยข้อบังคับการประชุมสภาท้องถิ่นพ.ศ. ๒๕๔๗ ประธานสภาเทศบาลตำบลบ้านใหม่ จึงแจ้งให้สมาชิกสภาเทศบาลตำบลบ้านใหม่ และประชาชนในเขตเทศบาลตำบลบ้านใหม่ได้รับทราบว่าสภาเทศบาลตำบลบ้านใหม่ จะดำเนินการเรียกประชุมสภาเทศบาลตำบลบ้านใหม่ สมัยสามัญ สมัยที่ 4 ประจำปี พ.ศ. ๒๕๖3 เริ่มตั้งแต่วันที่ 1 พฤศจิกายน 25๖3 เป็นต้นไป

มีกำหนดไม่เกิน ๓๐ วัน สำหรับวันนัดประชุมสภาเทศบาลวันใดนั้นจะแจ้งให้ทราบอีกครั้ง

จึงประกาศมาเพื่อทราบโดยทั่วกัน

ประกาศ ณ วันที่ 14 เดือน ตุลาคม พ.ศ. ๒๕๖3

รวย ทองยัง

(นายรวย ทองยัง)

ประธานสภาเทศบาลตำบลบ้านใหม่

**ระเบียบวาระที่ ๑** **เรื่องที่ประธานจะแจ้งต่อที่ประชุม**

**นายรวย ทองยัง** ระเบียบวาระที่ 1 เรื่องประธานแจ้งต่อที่ประชุม

**ประธานสภาเทศบาล** เนื่องด้วยเทศบาลตำบลบ้านใหม่ได้มีข้าราชการโอน (ย้าย) มาดำรงตำแหน่งใหม่ คือ นายยุทธพงษ์ ศรีสร้อย ตำแหน่ง นักวิชาการจัดเก็บรายได้ปฏิบัติการ ได้โอน (ย้าย) มาจากองค์การบริหารส่วนตำบลเมืองคง อำเภอคง จังหวัดนครราชสีมา เชิญท่านได้แนะนำตัวต่อสภา ครับ

**นายยุทธพงษ์ ศรีสร้อย** เรียนประธานสภาเทศบาล สมาชิกสภาเทศบาล และคณะผู้บริหาร

**นักวิชาการจัดเก็บรายได้** และผู้เข้าร่วมประชุมทุกท่านครับ กระผม นายยุทธพงษ์ ศรีสร้อย ตำแหน่ง นักวิชาการจัดเก็บรายได้ปฏิบัติการ โอน (ย้าย) มาจาก องค์การบริหารส่วนตำบลเมืองคง อำเภอคง จังหวัดนครราชสีมา เมื่อวันที่ 16 ตุลาคม 2563 ครับ ขอฝากเนื้อฝากตัวด้วยครับ ขอบคุณครับ

**ระเบียบวาระที่ ๒ เรื่องรับรองรายงานการประชุม**

* **รายงานการประชุมสภาเทศบาลสมัยวิสามัญ สมัยที่ 1 ประจำปี พ.ศ. 25๖3 วันที่ 29 กันยายน ๒๕๖3**
* **รายงานการประชุมสภาเทศบาลสมัยวิสามัญ สมัยที่ 2 ประจำปี พ.ศ. 2563 วันที่ 7 ตุลาคม 2563**

**นายรวย ทองยัง**  ต่อไปเป็นระเบียบวาระที่ ๒ เรื่อง รับรองรายงานการประชุม

**ประธานสภาเทศบาล** 2 สมัย ดังนี้

* รายงานการประชุมสภาเทศบาลสมัยวิสามัญ สมัยที่ 1 ประจำปี พ.ศ. 25๖3 วันที่ 29 กันยายน ๒๕๖3
* รายงานการประชุมสภาเทศบาลสมัยวิสามัญ สมัยที่ 2 ประจำปี พ.ศ. 2563 วันที่ 7 ตุลาคม 2563

ขอท่านสมาชิกได้เปิดดูรายงานประชุมเลยนะครับ มีท่านใดจะแก้ไขไหมครับ ถ้าไม่มีผมจะขอมติเลยนะครับ รับรองรายงานการประชุม ทั้ง 2 สมัย ท่านใดรับรอง กรุณายกมือครับ

**นางสาวสุรางค์ ธีระวาส**  มีสมาชิกสภาเทศบาลรับรองทั้งหมด 9 ท่าน คือ

**เลขานุการสภาเทศบาล**  1.นายจันทร์ เทาใหม่

๒.นายประหยัด เพื่อนเกาะ

๓.นายทวี กูบโคกกรวด

๔.นายสวัสดิ์ พงษ์ใหม่

๕.นางอุดรรัตน์ เกษใหม่

๖.นายสถาพร ชาญสูงเนิน

๗.นายสมศักดิ์ ดุมใหม่

๘.นายจอมพล ศรีพนม

9.นายอุเทน กูบโคกกรวด

**งดออกเสียง**

1. นายรวย ทองยัง ประธานสภาเทศบาล

**มติที่ประชุม** **ที่ประชุมสภาเทศบาลตำบลบ้านใหม่ ออกเสียง ๙ ท่าน รับรอง 9 ท่าน ในการรับรองรายงานการประชุมสภาเทศบาลตำบลบ้านใหม่ รายงานการประชุมสภาเทศบาลสมัยวิสามัญ สมัยที่ 1 ประจำปี พ.ศ. 25๖3 วันที่ 29 กันยายน ๒๕๖3 และรับรองรายงานการประชุมสภาเทศบาลสมัยวิสามัญ สมัยที่ 2 ประจำปี พ.ศ. 2563 วันที่ 7 ตุลาคม 2563**

**ระเบียบวาระที่ 3 เรื่องที่เสนอใหม่**

**ญัตติที่ 1 เรื่อง ขออนุมัติจ่ายขาดเงินสะสมเพื่อจัดทำโครงการปรับปรุงผิวจราจรเพื่อก่อสร้างถนนคอนกรีตเสริมเหล็ก พร้อมยกระดับบ่อพักคอนกรีตเสริมเหล็ก หมู่ที่ 5 งบประมาณ 6,712,700 บาท**

**นายรวย ทองยัง** ต่อไปเป็นระเบียบวาระที่ 3 เรื่องที่เสนอใหม่ ญัตติที่ 1 เรื่อง ขอ

**ประธานสภาเทศบาล** ขออนุมัติจ่ายขาดเงินสะสมเพื่อจัดทำโครงการปรับปรุงผิวจราจรเพื่อก่อสร้างถนนคอนกรีตเสริมเหล็ก พร้อมยกระดับบ่อพักคอนกรีตเสริมเหล็ก หมู่ที่ 5 งบประมาณ 6,712,700 บาท ขอเชิญเจ้าของญัตติได้เสนอญัตติครับ

**นายสิรกิจ วาปีธรรม**  เรียนประธานสภาเทศบาล สมาชิกสภาเทศบาล และผู้เข้าร่วมประชุม

**ปลัดเทศบาล ปฏิบัติหน้าที่** ทุกท่าน กระผม นายสิรกิจ วาปีธรรม ปลัดเทศบาลปฏิบัติหน้าที่นายกเทศ

**นายกเทศมนตรี** มนตรีตำบลบ้านใหม่ ขอเสนอญัตติเรื่องขออนุมัติจ่ายขาดเงินสะสมเพื่อจัดทำโครงการปรับปรุงผิวจราจรเพื่อก่อสร้างถนนคอนกรีตเสริมเหล็ก พร้อมยกระดับบ่อพักคอนกรีตเสริมเหล็ก หมู่ที่ 5 งบประมาณ 6,712,700 บาท

ก่อนที่จะเสนอญัตติกระผมขอชี้แจงยอดเงินสะสมเพื่อพิจารณาในการจ่ายขาดเงินสะสมในครั้งนี้ครับ เทศบาลตำบลบ้านใหม่ขอรายงานยอดเงินสะสม ณ วันที่ 30 กันยายน 2563 จำนวน 68,494,252.85 บาท หักลูกหนี้ จำนวน 124,498.88 บาท เงินสะสมที่สามารถนำไปใช้ได้ 68,369,402.97 บาท หักสำรองเงินสะสมที่ยังไม่ได้ดำเนินการ 15,025,400 บาท สำรองงบบุคลากร 3 เดือน จำนวน 6,000,000 บาท สำรองค่าใช้จ่ายในการบริหารงานและกรณีที่มีสาธารณภัยเกิดขึ้น 10% 10,400,000 บาท คงเหลือเงินสะสมที่นำไปใช้ได้ 36,944,002.97 บาท

วันนี้กระผมได้เสนอญัตติเพื่อขออนุมัติจ่ายขาดเงินสะสมดังนี้ มีรายละเอียดโครงการดังนี้

โครงการปรับปรุงผิวจราจรเพื่อก่อสร้างถนนคอนกรีตเสริมเหล็ก พร้อมยกระดับบ่อพักคอนกรีตเสริมเหล็ก ผิวจราจรกว้าง 8 เมตร ยาว 1,150 เมตร หนาเฉลี่ย 0.15 เมตร รวมพื้นที่คอนกรีตไม่น้อยกว่า 8,968.47 ตารางเมตร พร้อมรางวีคอนกรีตเสริมเหล็ก กว้าง 0.60 เมตร ยาว 1,150 เมตร รางวี 2 ข้าง หนา 0.20 เมตร หรือรวมความยาว 2 ฝั่ง ไม่น้อยกว่า 2,300 เมตร พร้อมป้ายโครงการ 1 ป้าย สถานที่ก่อสร้าง บริเวณโรงเรียนอนุบาลบ้านผู้การ สิ้นสุด สามแยกตลาดมะขามเฒ่า หมู่ที่ 5 ตำบลบ้านใหม่ อำเภอเมืองนครราชสีมา จังหวัดนครราชสีมา งบประมาณตั้งไว้ 6,712,700 บาท

**หลักการและเหตุผล**

กองช่าง เทศบาลตำบลบ้านใหม่ ได้มีโครงการที่บรรจุไว้ในแผนพัฒนาท้องถิ่น (พ.ศ.2561-2565) ของเทศบาลตำบลบ้านใหม่ ซึ่งเป็นโครงการที่จัดทำเพื่อบริการและชุมชน และสังคม และเพื่อบำบัดความเดือดร้อนของประชาชนตำบลบ้านใหม่ เนื่องจากในปัจจุบันประชาชนตำบลบ้านใหม่ได้รับความเดือดร้อนจากการสัญจรไปมา และได้รับความเดือดร้อนจากปัญหาน้ำท่วมขัง น้ำรอการระบายซึ่งใช้เวลานาน โดยเฉพาะช่วงฤดูฝน ประชาชนได้รับความเดือดร้อนเป็นอย่างมาก ประกอบกับพื้นที่ตำบลบ้านใหม่ เป็นพื้นที่ต่ำและเป็นพื้นที่รองรับน้ำ และเป็นทางน้ำผ่านจากที่สูง ตำบลสุรนารี ตำบลโคกกรวด ไหลสู่ที่ต่ำคือพื้นที่ตำบลปรุใหญ่ และพื้นที่ใกล้เคียง ดังนั้นจึงมีความจำเป็นต้องแก้ไขปัญหาระบบระบายน้ำในพื้นที่ตำบลบ้านใหม่ โดยเร่งด่วน นอกจากนั้น พื้นที่เทศบาลตำบลบ้านใหม่ยังประสบปัญหา เรื่องการสัญจรไป-มา ผิวจราจรในของพื้นที่ยังเป็นถนนดิน เมื่อเข้าสู่ฤดูฝนทำให้การสัญจรไป-มาลำบากมาก และผิวจราจรบางพื้นที่เกิดการชำรุดผุพัง เนื่องจากการใช้งานและการกัดเซาะของน้ำที่ท่วมขัง และน้ำที่ไหลผ่านอยู่เป็นประจำ จำเป็นต้องดำเนินการจัดทำโครงการโดยเร่งด่วน

**กฎหมาย/ระเบียบที่เกี่ยวข้อง**

ตามระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินขององค์กรปกครองส่วนท้องถิ่น พ.ศ.2547 และแก้ไขเพิ่มเติมถึง (ฉบับที่ 4 พ.ศ.2561) ข้อ 89 องค์กรปกครองส่วนท้องถิ่นอาจใช้จ่ายเงินสะสมได้ โดยได้รับอนุมัติจากสภาท้องถิ่นภายใต้เงื่อนไข ดังต่อไปนี้

(1) ให้กระทำได้เฉพาะกิจการซึ่งอยู่ในอำนาจหน้าที่ขององค์กรปกครองส่วนท้องถิ่นซึ่งเกี่ยวกับด้านการบริการชุมชนและสังคม หรือกิจการที่เป็นการเพิ่มพูนรายได้ขององค์กรปกครองส่วนท้องถิ่น หรือกิจการที่ จัดทำเพื่อบำบัดความเดือดร้อนของประชาชน ทั้งนี้ ต้องเป็นไปตามแผนพัฒนาขององค์กรปกครองส่วนท้องถิ่นหรือตามที่กฎหมายกำหนด

(2) ได้ส่งเงินสมทบกองทุนส่งเสริมกิจการขององค์กรปกครองส่วนท้องถิ่นแต่ละประเภทตามระเบียบแล้ว

(3) ให้กันเงินสะสมสำรองจ่ายเป็นค่าใช้จ่ายด้านบุคลากรไม่น้อยกว่าสามเดือนและกันไว้อีกร้อยละสิบของงบประมาณรายจ่ายประจำปีนั้น เพื่อเป็นค่าใช้จ่ายในการบริหารงานและกรณีที่มีสาธารณภัยเกิดขึ้น

(4) เมื่อได้รับอนุมัติให้ใช้จ่ายเงินสะสมแล้ว องค์กรปกครองส่วนท้องถิ่นต้องดำเนินการก่อหนี้ผูกพันให้เสร็จสิ้นภายในระยะเวลาไม่เกินหนึ่งปีถัดไป หากไม่ดำเนินการภายในระยะเวลาที่กำหนดให้การใช้จ่ายเงินสะสมนั้นเป็นอันพับไป

ทั้งนี้ ให้องค์กรปกครองส่วนท้องถิ่นใช้จ่ายเงินสะสม โดยคำนึงฐานะการเงินการคลังขององค์กรปกครองส่วนท้องถิ่นและเสถียรภาพในระยะยาวในการจัดทำโครงการดังกล่าวข้างต้นจำเป็นต้องดำเนินการเร่งด่วน ไม่สามารถโอนเงินงบประมาณรายจ่ายประจำปีมาดำเนินการได้ เนื่องจากงบประมาณมีไม่เพียงพอ จำเป็นต้องจ่ายขาดเงินสะสม เพื่อดำเนินการ

จึงขอนำเสนอที่ประชุมเพื่อพิจารณาอนุมัติ

รายละเอียดขอให้กองช่างได้ชี้แจงเพิ่มเติมครับ

**นายภุชพงศ์ บุญศรีรัตนะ** เรียนประธานสภาเทศบาล สมาชิกสภาเทศบาลทุกท่านครับ กระผม

**ผู้อำนวยการกองช่าง** นายภุชพงศ์ บุญศรีรัตนะ ผู้อำนวยการกองช่าง ขอนำเรียนชี้แจงรายละเอียดเกี่ยวกับโครงการนี้ เนื่องจากสภาพผิวจราจรอยู่ในสภาพชำรุดทรุดโทรมโดยเฉพาะเมื่อเกิดอุทกภัยในรอบที่ผ่านมาทำให้ผิวจราจรเสียหายตลอดเส้นทางประกอบสภาพพื้นที่ของตำบลบ้านใหม่อยู่ในพื้นที่ราบลุ่ม ฉะนั้นเวลาฝนตกหนักหรือมีพายุดีเปรสชั่นมีมวลน้ำจากพื้นที่รอบข้างไหลผ่านในพื้นที่ตำบลบ้านใหม่ ถนนมุขมนตรีซึ่งเป็นถนนสายหลักพี่น้องใช้สัญจรไปมาได้รับผลกระทบน้ำท่วมขังผิวจราจรชำรุดเสียหายไม่สามารถสัญจรไปมาได้สะดวก ท่านผู้บริหารได้มอบหมายให้กองช่างไปสำรวจดำเนินการปรับปรุงผิวจราจรเพื่อที่ให้สามารถใช้ได้อย่างถาวร กองช่างได้ดำเนินการสำรวจผิวจราจรซึ่งเดิมเป็นผิวจราจรลาดยาง เมื่อเจอน้ำผิวจราจรจะแตกตัวและชำรุด ถ้าเป็นผิวจราจรคอนกรีตจะมีความคงทนถาวรอายุการใช้งานจะใช้ได้นานกว่าจึงขอปรับปรุงเป็นผิวจราจรเสริมเหล็กขนาดกว้าง 8 เมตร รวมกับรางระบายน้ำทั้ง 2 ข้าง ๆ ละ 60 ซม. ทั้ง 2 ข้าง เป็น 1 เมตร 20 ซม. รวมผิวจราจรรวม 9 เมตร 20 ซม. ความยาวรวม 1,150 เมตร ซึ่งหากดำเนินการตามวัตถุประสงค์จะสามารถทำให้การจราจรถนนสายหลัก ถนนมุขมนตรี จะสัญจรได้ตลอดทุกฤดูกาลครับและสะดวกยิ่งขึ้น ครับ

**นายรวย ทองยัง** เชิญท่านสมาชิกครับ มีท่านใดจะอภิปรายหรือไม่ครับ เชิญท่านสวัสดิ์

**ประธานสภาเทศบาล** พงษ์ใหม่ ครับ

**นายสวัสดิ์ พงษ์ใหม่** เรียนประธานสภาเทศบาล สมาชิกสภาเทศบาล ทุกท่าน กระผม

**สมาชิกสภาเทศบาล เขต 1** นายสวัสดิ์ พงษ์ใหม่ สมาชิกสภาเทศบาล เขต 1 โครงการนี้ผมเห็นด้วยอย่างยิ่งครับ และขอขอบพระคุณท่านปลัด แทนพี่น้องประชาชนตำบลบ้านใหม่ เพราะถนนเส้นนี้วิ่งสัญจรไปมามันก็พังครับ ผมอยากให้ช่างเข้าไปตรวจสอบบ่อย ๆ ครับ เวลาผู้รับจ้างทำงานครับ

**นายรวย ทองยัง** เชิญท่านอุเทนครับ

**ประธานสภาเทศบาล**

**นายอุเทน กูปโคกกรวด** เรียนประธานสภาเทศบาล สมาชิกสภาเทศบาล ทุกท่าน กระผม นาย

**สมาชิกสภาเทศบาล เขต 1** อุเทน กูปโคกกรวด สมาชิกสภาเทศบาล เขต 1 กระผมมีความชื่นชมท่านปลัดครับ ท่านมีความกล้านำงบประมาณมาทำที่สมควรจะทำตอนแรกกระผมคิดว่าท่านจะรอผู้บริหารปีหน้าแต่ท่านได้ตัดสินใจรวดเร็วดีมากครับ กระผมขอทวงติงครับว่าที่ผมเป็นสมาชิกมาประสบปัญหาว่า เรื่องป้ายลุกล้ำมาในเขตทางสาธารณะอยากให้ช่วยดูสักหน่อยครับเพราะตอนเย็นและตอนเช้า เส้นทางนี้การจราจรไปมาค่อนข้างลำบากผู้คนเขาจอดรถข้างๆ ทาง และมีร้านอาหารมาเปิดซึ่งเป็นการค้าขายในชุมชนเราอยากให้บริหารเรื่องการจัดการเรื่องป้ายที่ยื่นออกมา และไหล่ทางกว้าง 8 เมตร อยากให้เพิ่มไหล่ทางสักหน่อยครับเผื่อเป็นทางรถมอเตอร์ไซค์ ทางปั่นจักรยานและกระผมเห็นด้วยกับท่านสท.สวัสดิ์ เรื่องตรวจงาน คุมงาน เซ็นต์รับงาน ขอให้มีคุณภาพหน่อยครับ ขอฝากท่านผอ.กองช่าง ท่านผู้บริหาร เจ้าหน้าที่ทุกท่าน ฝากด้วยนะครับ

**นายรวย ทองยัง** เชิญท่านสถาพร ครับ

**ประธานสภาเทศบาล**

**นายสถาพร ชาญสูงเนิน**  เรียนประธานสภาเทศบาล สมาชิกสภาเทศบาล ทุกท่าน กระผม

**สมาชิกสภาเทศบาล เขต 1** นายสถาพร ชาญสูงเนิน สมาชิกสภาเทศบาล เขต 1 ผมสงสัยเรื่องท่อระบายน้ำเดิมบ่อพักอยู่ในถนนจะรื้อทิ้ง และรูปรางตัววี 2 ไหล่ทาง ช่วยชี้แจงด้วยครับ

**นายภุชพงศ์ บุญศรีรัตนะ** ขอนำเรียนชี้แจงครับ เรื่องบ่อพักเดิมจะยังคงอยู่แต่จะเสริมให้มีความ

**ผู้อำนวยการกองช่าง** มั่นคงแข็งแรงขึ้นและจะยกระดับให้เท่ากับระดับผิวจราจรที่จะก่อสร้างใหม่เพราะว่าได้ตรวจเช็คการระบายน้ำแล้วจะระบายน้ำได้ดีแต่น้ำท่วมขังเพราะว่าปริมาณมวลน้ำมีปริมาณเยอะและประกอบบ้านใหม่เป็นพื้นที่รับน้ำยังมีความคับแคบยังไม่ได้มีการปรับปรุงพัฒนา ทางสำนักป้องกันและบรรเทาสาธารณภัย เขต 5 ได้จัดสรรงบประมาณมาให้จะดำเนินการในปี 64 และทางกรมโยธา ธิการและผังเมืองได้จัดสรรงบประมาณลงมาในพื้นที่จะดำเนินการปรับปรุงลำปรุทั้ง 2 หน่วยงาน จะเห็นได้ว่าทุกหน่วยงานได้พยายามเข้ามาช่วยเทศบาลตำบลบ้านใหม่ในการแก้ไขปัญหา และได้รับความร่วมมือจากทางจังหวัดในการรับการช่วยเหลือ เพื่อให้ชาวตำบลบ้านใหม่ให้มีคุณชีวิตให้ดียิ่งขึ้นครับ

**นายรวย ทองยัง** มีท่านใดจะอภิปรายไหมครับ ถ้าไม่มีผมจะขอมตินะครับ ท่านใดอนุมัติ

**ประธานสภาเทศบาล** ให้จ่ายขาดเงินสะสมเพื่อจัดทำโครงการปรับปรุงผิวจราจรเพื่อก่อสร้างถนนคอนกรีตเสริมเหล็ก งบประมาณ 6,712,700 บาท กรุณายกมือครับ

**นางสาวสุรางค์ ธีระวาส**  มีสมาชิกสภาเทศบาลอนุมัติทั้งหมด ๙ ท่าน คือ

**เลขานุการสภาเทศบาล**  1.นายจันทร์ เทาใหม่

๒.นายประหยัด เพื่อนเกาะ

๓.นายทวี กูบโคกกรวด

๔.นายสวัสดิ์ พงษ์ใหม่

๕.นางอุดรรัตน์ เกษใหม่

๖.นายสถาพร ชาญสูงเนิน

๗.นายสมศักดิ์ ดุมใหม่

๘.นายจอมพล ศรีพนม

9.นายอุเทน กูบโคกกรวด

**งดออกเสียง**

1.นายรวย ทองยัง ประธานสภาเทศบาล

**มติที่ประชุม** **ที่ประชุมสภาเทศบาลตำบลบ้านใหม่ ออกเสียง ๙ ท่าน อนุมัติ ๙ ท่าน ให้จ่ายขาดเงินสะสมเพื่อจัดทำโครงการปรับปรุงผิวจราจรเพื่อก่อสร้างถนนคอนกรีตเสริมเหล็ก พร้อมยกระดับบ่อพักคอนกรีตเสริมเหล็ก หมู่ที่ 5 งบประมาณ 6,712,700 บาท**

**นายรวย ทองยัง** อยากจะฝากท่านผอ.กองช่างนะครับ ว่า ถนนที่ดีอยู่ที่ช่างคุมงาน

**ประธานสภาเทศบาล** อย่าปล่อยให้ผู้รับเหมาทำงานโดยไม่มีช่างคุมงานช่วงเสาร์อาทิตย์ ผมอยากให้วางท่อขนาด 2 นิ้วเพื่อรองรับท่อประปา ถ้าช่างคุมงานไม่อยู่ ช่วยบอกผู้รับเหมาด้วยนะครับ ว่า ช่างจะมาเวลาไหน เพราะผมมีประสบการณ์คือซอยร่วมใจพัฒนา 3 โมงเช้าช่างอยู่ พอ 4 โมงถามว่าช่างอยู่ที่ไหน อยู่ที่กรุงเทพฯ ฝากท่านดูด้วยนะครับ เชิญท่านอุเทน ครับ

**นายอุเทน กูปโคกกรวด** ขอบคุณท่านประธานครับ ผมขอสอบถามครับ พื้นถนนเก่าเราจะทำ

**สมาชิกสภาเทศบาล เขต 1** อย่างไรเรามีการปรับปรุงแบบไหนให้ออกมาดูดีมีคุณภาพ ถ้ามีรื้อมีการบดอัดเรื่องการจัดการเกี่ยวกับขยะ หิน ลูกรัง อยากให้มีการบูรณาการ เพราะตอนนี้ทางหมู่ที่ 12 เป็นที่รองรับทั้งตำบลแล้วยังไม่มีใครไปดูแลอยากให้ช่วยดูแลบริหารกันหน่อยนะครับไม่อยากให้จัดซื้อจัดจ้างให้เปลืองงบประมาณ ฝากด้วยนะครับ

**นายรวย ทองยัง** เชิญกองช่างช่วยชี้แจงด้วยครับ

**ประธานสภาเทศบาล**

**นายภุชพงศ์ บุญศรีรัตนะ** ขออนุญาตนำเรียนชี้แจงครับ เราจะดำเนินการรื้อผิวจราจรและปรับ

**ผู้อำนวยการกองช่าง** ผิวจราจรใหม่ครับ และจะดำเนินการก่อสร้างตามมาตรฐานของกรมทางหลวงจะทำการก่อสร้างเป็นช่วง ๆ และจะมีการทดสอบเป็นช่วง ๆ ครับ ทุกอย่างจะเป็นไปตามกระบวนการ ทุกขั้นตอนจะแจ้งให้กับผู้นำชุมชน และสมาชิกได้ทราบเพื่อที่จะทำการตรวจสอบร่วมกัน หากมีข้อสังเกตหรือสงสัยจะนำเรียนปรึกษากันเพื่อหาทางออก เพื่อให้งานออกมาให้ดีที่สุดครับ จะมีช่างและผู้ช่วยช่างดำเนินการตรวจสอบทั้งโครงการ ต้องขอบพระคุณท่านประธานสภาและท่านสมาชิก ได้ให้ข้อเสนอแนะสิ่งที่ควรปฏิบัติหรือสงสัย ขอบคุณท่าน สท. อุเทน ที่ท่านได้สอบถามทาง รพสต.ศีรษะละเลิง จะมาขอใช้พื้นที่ป่าช้าสาธารณะของหมู่ที่ 10 บริเวณฝั่งตรงข้าง รพสต.ศีรษะละเลิง เพื่อทำการก่อสร้าง เพราะตรงนั้นเป็นสระน้ำลึกมากดินที่เกิดจากการก่อสร้างจะนำดินไปถมตรงนั้นเพื่อที่จะได้พัฒนาเพื่อเกิดประโยชน์กับชาวบ้านเพราะตรงนั้นจะสร้างเป็นโรงพยาบาลขนาด 4 ชั้น ครับ

**นายรวย ทองยัง** เชิญท่านทวี ครับ

**ประธานสภาเทศบาล**

**นายทวี กูบโคกกรวด** เรียนประธานสภาเทศบาล สมาชิสภาเทศบาล ทุกท่าน กระผม

**สมาชิกสภาเทศบาล เขต 1** นายทวี กูบโคกกรวด สมาชิกสภาเทศบาล เขต 1 ผมก็ดีใจครับที่ได้เส้นทางสัญจรไปมาดี ๆ ให้กับชาวบ้าน อยากให้ท่านสมาชิกได้ร่วมตรวจสอบด้วยครับ

**นายรวย ทองยัง** เชิญท่านผอ.กองช่างได้ชี้แจงครับ

**ประธานสภาเทศบาล**

**นายภุชพงศ์ บุญศรีรัตนะ** ขอนำเรียนชี้แจงครับ การมีส่วนร่วมในการตรวจสอบการปฏิบัติงาน

**ผู้อำนวยการกองช่าง** หรือการใช้งบประมาณ ทางกองช่างเป็นหน่วยที่ต้องดำเนินการ ขอเรียนว่ามีความยินดีที่จะให้ทุกท่านร่วมกระบวนการตรวจสอบการดำเนินการก่อสร้างทุกขั้นตอนเพื่อให้งานออกมากที่สุดครับ และตามระเบียบพัสดุสามารถให้ประชาชนเข้ามามีส่วนร่วมในการดำเนินการ เพื่อความโปร่งใสคุ้มค่ากับเม็ดเงินที่ได้ทำโครงการ ครับ

**นายสิรกิจ วาปีธรรม** ขอนำเรียนชี้แจงท่านสมาชิกได้รับทราบครับ แบบที่กระผมให้ท่าน

**ปลัดเทศบาล ปฏิบัติหน้าที่** เป็นแบบที่สำเร็จแล้วท่านสามารถนำแบบไปตรวจสอบดูได้นะครับ ถนนรูปแบบ

**นายกเทศมนตรี** เป็นอย่างไร เหล็กเป็นอย่างไร ซึ่งได้นำชี้แจงต่อชาวบ้านที่อยู่ในบริเวณถนนทั้ง 2 ฝั่ง ทั้งหมดเรียบร้อยแล้วครับ ไม่ว่าจะเป็นรูปแบบการวางท่อ รูปแบบของเหล็ก ของราง จะเป็นไปตามนี้ สำหรับกระบวนการทำงานเราจะประชาสัมพันธ์ชาวบ้าน ได้รับทราบว่าวันนี้เราจะทำอะไร เพราะถนนเส้นนี้จะทำที่ละฝั่งเพราะชาวบ้านจะได้สัญจรไปมาเพราะเป็นถนนหลักในเขตเทศบาลซึ่งขอยืนยันว่าถนนเส้นนี้จะทำไปพร้อม ๆ กัน กับชุมชน ท่านไม่ต้องเป็นห่วงเพราะท่านมีหน้าที่ตรวจสอบอยู่แล้วถึงไม่ได้แต่งตั้งท่าน ท่านมีหน้าที่ไปดูได้เลยว่าผู้รับจ้างจะเป็นไปตามแบบแปลนหรือไม่ สามารถถือแบบไปสอบถามได้เลยซึ่งกระผมได้ให้กองช่างไปสำรวจออกแบบพร้อมที่จะประกาศจัดซื้อจัดจ้างในเดือนนี้เลยครับ ถ้าสภาอนุมัติในวันนี้ อาทิตย์หน้าผมจะประกาศทำถนนเส้นนี้เพื่อลงระบบ E-bidding หาผู้รับจ้างดำเนินการ ครับ ท่านสามารถตรวจสอบได้ครับ สามารถดำเนินการจัดซื้อจัดจ้างได้เลยครับ ผมนำเรียนขั้นตอนการดำเนินงานข้างต้นครับ

**ระเบียบวาระที่ 3 เรื่องที่เสนอใหม่**

**ญัตติที่ 2 เรื่องขออนุมัติเปลี่ยนแปลงคำชี้แจงงบประมาณ (กรณีจ่ายขาดเงินสะสม) ประจำปี พ.ศ. 2563 งบประมาณ 3,662,900 บาท**

**นายรวย ทองยัง** ต่อไปเป็นระเบียบวาระที่ 2 เรื่องขออนุมัติเปลี่ยนแปลงคำชี้แจงงบ

**ประธานสภาเทศบาล** ประมาณ (กรณีจ่ายขาดเงินสะสม) ประจำปี พ.ศ. 2563 งบประมาณ 3,662,900 บาท เชิญเจ้าของญัตติได้เสนอรายละเอียด ครับ

**นายสิรกิจ วาปีธรรม**  เรียนประธานสภาเทศบาล สมาชิกสภาเทศบาล และผู้เข้าร่วมประชุม

**ปลัดเทศบาล ปฏิบัติหน้าที่** ทุกท่าน กระผม นายสิรกิจ วาปีธรรม ปลัดเทศบาลปฏิบัติหน้าที่นายกเทศ

**นายกเทศมนตรี** มนตรีตำบลบ้านใหม่ ขอเสนอญัตติเรื่องขอเปลี่ยนแปลงคำชี้แจงงบประมาณ (กรณีเงินจ่ายขาดเงินสะสมประจำปี พ.ศ.2563) โครงการก่อสร้างวางท่อระบายน้ำคอนกรีตเสริมเหล็ก บริเวณแยกร้านเนื้อย่างโอเค ถึงแยกซอยโรงหล่อ หมู่ที่ 12 เนื่องจากตรวจสอบพบว่า เป้าหมายของโครงการมีรายละเอียดไม่ครบถ้วน ทำให้ขาดความสมบูรณ์ในรายละเอียด สถานที่ดำเนินการ โดยเกิดจากความผิดพลาดทางธุรการในการจัดพิมพ์ จึงขออนุมัติเปลี่ยนแปลงคำชี้แจงโครงการดังกล่าว รายละเอียดตามเอกสารที่แนบมาพร้อมนี้

**ข้อความเดิม**

โครงการก่อสร้างวางท่อระบายน้ำคอนกรีตเสริมเหล็ก หมู่ที่ 12

เพื่อเป็นค่าก่อสร้างวางท่อระบายน้ำคอนกรีตเสริมเหล็ก ขนาดเส้นผ่าศูนย์กลาง 0.60 เมตร ระยะทางไม่น้อยกว่า 838 เมตร พร้อมบ่อพัก คสล. 83 บ่อ พร้อมป้ายโครงการ จำนวน 1 ป้าย ดำเนินการบริเวณแยกร้านเนื้อย่างโอเค ถึงแยกซอยโรงหล่อ หมู่ที่ 12 ตำบลบ้านใหม่ อำเภอเมืองนครราชสีมา จังหวัดนครราชสีมา งบประมาณตั้งไว้ 3,662,900 บาท

**ข้อความใหม่**

โครงการก่อสร้างวางท่อระบายน้ำคอนกรีตเสริมเหล็ก หมู่ที่ 12

เพื่อเป็นค่าก่อสร้างวางท่อระบายน้ำคอนกรีตเสริมเหล็ก ขนาดเส้นผ่าศูนย์กลาง 0.60 เมตร ระยะทางไม่น้อยกว่า 785 เมตร พร้อมบ่อพัก คสล. 79 บ่อ พร้อมป้ายโครงการ จำนวน 1 ป้าย ดำเนินการบริเวณแยกร้านเนื้อย่างโอเค ถึงแยกซอยโรงหล่อ หมู่ที่ 12 ตำบลบ้านใหม่ อำเภอเมืองนครราชสีมา จังหวัดนครราชสีมา งบประมาณตั้งไว้ 3,449,800 บาท

ระเบียบกระทรวงมหาดไทย ว่าด้วยวิธีการงบประมาณขององค์กรปกครองส่วนท้องถิ่น พ.ศ. ๒๕๔๑ [แก้ไขเพิ่มเติมถึง (ฉบับที่ ๓) พ.ศ. ๒๕๔๓] หมวด ๔ การโอนและแก้ไขเปลี่ยนแปลงงบประมาณ ข้อ ๒๙ การแก้ไขเปลี่ยนแปลงคำชี้แจงงบประมาณรายจ่ายในหมวดค่าครุภัณฑ์ ที่ดิน และสิ่งก่อสร้างที่ทำให้ลักษณะปริมาณคุณภาพเปลี่ยน หรือเปลี่ยนแปลงสถานที่ก่อสร้าง ให้เป็นอำนาจอนุมัติของสภาท้องถิ่น

จึงขอนำเรียนเข้าที่ประชุมสภาเพื่อโปรดพิจารณา

รายละเอียดขอให้ผอ.กองช่างได้ชี้แจงรายละเอียดเพิ่มเติมว่าเหตุใดทางกองช่างได้มีการเปลี่ยนแปลงคำชี้แจง ขอเชิญครับ

**นายภุชพงศ์ บุญศรีรัตนะ** ขอนำเรียนชี้แจงครับว่า โครงการดังกล่าวถือว่าเป็นถนนสายหลัก

**ผู้อำนวยการกองช่าง** ของบ้านมะขามเฒ่า หมู่ที่ 4 หมู่ที่ 12 ซึ่งจะออกมายังถนนยุทธศาสตร์เป็นถนนสายหลักของตำบลบ้านใหม่ เนื่องจากมีความผิดพลาดทางด้านธุรการ ด้านปริมาณงานและงบประมาณลดลงมีผลกระทบต่อการบริหารงานโครงการ ทางกองช่างเห็นว่าเพื่อประโยชน์ของทางราชการจึงขอเปลี่ยนแปลงคำชี้แจงงบประมาณและตัดทอนงบประมาณเพื่อประโยชน์ของทางราชการโดยให้เท่ากับเนื้องานที่มีอยู่จริง โดยความยาวที่ปรากฎในโครงการที่ขอเสนองบประมาณ 838 เมตร แต่เมื่อมาตรวจเช็คใหม่อีกครั้งเราได้ตรวจเช็คซ้ำอีกผลปรากฏว่าความยาว 785 เมตร จากบ่อพักจำนวนทั้งสิ้น 83 บ่อ เราได้ปรับลดงบประมาณเหลือ 79 บ่อ เราจึงขอเปลี่ยนแปลงแก้ไขตัดทอนงบประมาณลงจาก 3,662,900 บาท คงเหลือเพียง 3,449,800 บาท ขอนำเรียนชี้แจงครับ

**นายรวย ทองยัง** เชิญท่านสท.สถาพร ครับ

**ประธานสภาเทศบาล**

**นายสถาพร ชาญสูงเนิน** เรียนประธานสภาเทศบาล สมาชิกสภาเทศบาลทุกท่าน ครับ

**สมาชิกสภาเทศบาลเขต 1** กระผม นายสถาพร ชาญสูงเนิน สมาชิกสภาเทศบาล เขต 1 ผมมีข้อสงสัย ข้อความเดิมระยะทาง 838 เมตร ข้อความใหม่ระยะทาง 785 เมตร หายไป 53 เมตร แต่อย่างไรผมก็อยากให้สามารถเชื่อมต้นทางและปลายทางเลยนะครับ อย่าให้มันขาดครับ เพราะหมู่บ้านกิตติรัตน์แลนด์น้ำจะได้ไม่ไหลมามินิมาร์ทอันอัน ช่วยแบ่งเบาได้มากครับ

**นายรวย ทองยัง** เชิญท่านทวี ครับ

**ประธานสภาเทศบาล**

**นายทวี กูบโคกกรวด** ขอบคุณท่านประธานสภาครับ ผมขอสอบถามครับว่า ขนาดท่อที่วาง

**สมาชิกสภาเทศบาล เขต 1** เป็นท่อขนาด 60 ถ้าต้นน้ำ ปลายน้ำ จะเป็นอย่างไรครับ จะอั้นหรือไม่ครับเพราะว่าวัดมะขามเฒ่าท่อน้ำจะตันประจำครับ อยากทราบว่าท่อที่รับน้ำต้นทางมันใหญ่ขนาดไหนครับ อยากสอบถามกองช่างครับ

**นายภุชพงศ์ บุญศรีรัตนะ** เป็นท่อขนาด 60 ครับ จากการสำรวจปริมาณน้ำจะไม่เป็นน้ำที่ไหล

**ผู้อำนวยการกองช่าง** ลงมาตามถนน เป็นน้ำที่ใช้จากครัวเรือนส่วนใหญ่ เพราะว่าพื้นที่ที่น้ำลงมาเป็นน้ำหลักจากบริเวณของหมู่บ้านคุรุสภา หมู่ที่ 7 น้ำจะไหลไปทางรถไฟส่วนมาก และจากชุมชนที่มีการขยายตัวก่อสร้างบ้านพักอาศัยกำลังขึ้นมากครับแถวบ้านยางน้อย มะขามเฒ่า ตรงริมถนนยุทธศาสตร์ จากการสำรวจและคาดการปริมาณน้ำเพราะส่วนมากจะเป็นปริมาณน้ำทิ้งหรือน้ำใช้ ท่อที่ออกแบบไว้เป็นท่อ 60 สามารถรองรับน้ำในชุมชนได้เพียงพอครับ

**นายรวย ทองยัง** น้ำที่จะไหลได้หรือตัน ขึ้นอยู่กับวางท่อว่าได้ระดับหรือไม่ครับ

**ประธานสภาเทศบาล** มีท่านใดจะอภิปรายหรือไม่ครับ ถ้าไม่มีผมจะขอมติครับ ท่านใดอนุมัติให้เปลี่ยนแปลงคำชี้แจงงบประมาณ (กรณีจ่ายขาดเงินสะสม) ประจำปี พ.ศ. 2563 งบประมาณ 3,449,800 บาท กรุณายกมือครับ

**นางสาวสุรางค์ ธีระวาส**  มีสมาชิกสภาเทศบาลอนุมัติทั้งหมด ๙ ท่าน คือ

**เลขานุการสภาเทศบาล**  1.นายจันทร์ เทาใหม่

๒.นายประหยัด เพื่อนเกาะ

๓.นายทวี กูบโคกกรวด

๔.นายสวัสดิ์ พงษ์ใหม่

๕.นางอุดรรัตน์ เกษใหม่

๖.นายสถาพร ชาญสูงเนิน

๗.นายสมศักดิ์ ดุมใหม่

๘.นายจอมพล ศรีพนม

9.นายอุเทน กูบโคกกรวด

**งดออกเสียง**

1.นายรวย ทองยัง ประธานสภาเทศบาล

**มติที่ประชุม** **ที่ประชุมสภาเทศบาลตำบลบ้านใหม่ ออกเสียง ๙ ท่าน อนุมัติ ๙ ท่าน เปลี่ยนแปลงคำชี้แจงงบประมาณ (กรณีเงินจ่ายขาดสะสม) ประจำปี พ.ศ. 2563 งบประมาณ 3,449,800 บาท**

**ระเบียบวาระที่ 3 เรื่องที่เสนอใหม่**

**ญัตติที่ 3 เรื่องขออนุมัติโอนเงินงบประมาณรายจ่ายประจำปี พ.ศ. 2564 เพื่อตั้งจ่ายรายการใหม่ เพื่อจัดซื้อครุภัณฑ์ก่อสร้าง จำนวน 1 รายการ งบประมาณ 21,000 บาท**

**นายรวย ทองยัง** ต่อไปเป็นระเบียบวาระที่ 3 ญัตติที่ 3 เรื่องขออนุมัติโอนเงิน

**ประธานสภาเทศบาล** งบประมาณรายจ่ายประจำปี พ.ศ. 2564 เพื่อตั้งจ่ายรายการใหม่ เพื่อจัดซื้อครุภัณฑ์ก่อสร้าง จำนวน 1 รายการ งบประมาณ 21,000 บาท เชิญเจ้าของญัตติได้เสนอรายละเอียด ครับ

**นายสิรกิจ วาปีธรรม**  เรียนประธานสภาเทศบาล สมาชิกสภาเทศบาล และผู้เข้าร่วมประชุม

**ปลัดเทศบาล ปฏิบัติหน้าที่** ทุกท่าน กระผม นายสิรกิจ วาปีธรรม ปลัดเทศบาลปฏิบัติหน้าที่นายกเทศ

**นายกเทศมนตรี** มนตรีตำบลบ้านใหม่ ขอเสนอญัตติเรื่องขออนุมัติโอนเงินงบประมาณ ประจำปี 2564 เพื่อตั้งจ่ายรายการใหม่ แผนงานเคหะและชุมชน งานบริหารงานทั่วไปเกี่ยวกับเคหะและชุมชน งบลงทุน หมวดค่าครุภัณฑ์ ประเภทครุภัณฑ์ก่อสร้าง เครื่องตบดิน แรงบดอัดไม่น้อยกว่า 5 ตัน ใช้เครื่องยนต์เบนซิน (ตามบัญชีราคามาตรฐานครุภัณฑ์) เนื่องจากไม่ได้ตั้งงบประมาณเพื่อการนี้ไว้ แต่จำเป็นต้องใช้ครุภัณฑ์ดังกล่าว จึงต้องโอนงบประมาณรายจ่ายประจำปีงบประมาณ 2564 เพื่อตั้งจ่ายรายการใหม่ ดังนี้

โอนลด

1. แผนงานเคหะและชุมชน งานบริหารงานทั่วไปเกี่ยวกับเคหะและชุมชน งบดำเนินงาน หมวดค่าวัสดุ ประเภทค่าวัสดุยานพาหนะและขนส่ง งบประมาณตั้งไว้ 100,000 บาท งบประมาณก่อนโอน 100,000 บาท โอนลดครั้งนี้ 21,0๐๐ บาท งบประมาณคงเหลือหลังโอน 79,000 บาท

รวมโอนลด 21,000 บาท

โอนเพิ่ม ตั้งจ่ายรายการใหม่

แผนงานเคหะและชุมชน งานบริหารงานทั่วไปเกี่ยวกับเคหะและชุมชน งบลงทุน หมวดค่าครุภัณฑ์ ประเภทครุภัณฑ์ก่อสร้างเครื่องตบดิน แรงบดอัดไม่น้อยกว่า 5 ตัน ใช้เครื่องยนต์เบนซิน จำนวน 1 เครื่อง ๆ ละ 21,000 บาท โอนเพิ่มครั้งนี้ 21,000 บาท (ตามบัญชีราคามาตรฐานครุภัณฑ์)

รวมโอนเพิ่มทั้งสิ้น 21,000 บาท

ตามระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ.2541 และแก้ไขเพิ่มเติมถึง (ฉบับที่ 3) พ.ศ.2543 หมวด 4 การโอนและแก้ไขเปลี่ยนแปลงงบประมาณ ข้อ 27 การโอนเงินงบประมาณรายจ่ายในหมวดค่าครุภัณฑ์ ที่ดินและสิ่งก่อสร้าง ที่ทำให้ลักษณะปริมาณ คุณภาพเปลี่ยนหรือโอนไปตั้งจ่ายเป็นรายการใหม่ ให้เป็นอำนาจอนุมัติของสภาท้องถิ่น

ขอได้โปรดนำเสนอที่ประชุมสภาเทศบาลตำบลบ้านใหม่ เพื่อพิจารณาให้ความเห็นชอบต่อไป

ขอให้กองช่างได้นำเรียนเพิ่มเติมครับ

**นายภุชพงศ์ บุญศรีรัตนะ** ขออนุญาตนำเรียนชี้แจงเพิ่มเติมเนื่องจากเครื่องตบหรือเครื่องบดอัด

**ผู้อำนวยการกองช่าง** ที่ใช้ซ่อมถนนทุกวันนี้ไม่สามารถใช้งานได้ครับ บางทีใช้งานได้ก็ต้องซ่อมเพื่อไปใช้งานชั่วคราว ครับ

**นายรวย ทองยัง** มีท่านใดจะอภิปรายหรือไม่ครับ เชิญท่านจอมพล ครับ

**ประธานสภาเทศบาล**

**นายจอมพล ศรีพนม** เรียนท่านประธานสภาเทศบาล สมาชิกสภาเทศบาล ทุกท่าน

**สมาชิกสภาเทศบาล เขต 1** กระผม นายจอมพล ศรีพนม สมาชิกสภาเทศบาล เขต 1 กระผมเคยเสนอทางกองช่างแล้วว่า อยากจะได้รถบดดิน รถบดถนน ราคาอยู่ประมาณ 1 แสนกว่าบาท จะคล้าย ๆ เครื่องตบดิน อยากให้ทางกองช่างได้เครื่องนี้อีกสักเครื่องครับและอีกไม่นานเราจะได้รถแบคโฮ มา เราจะได้ทำงานอย่างเป็นระบบ อยากให้ทางกองช่างเสนอท่านปลัดด้วยนะครับ

**นายรวย ทองยัง** มีท่านใดจะอภิปรายหรือไม่ครับ ถ้าไม่มีผมจะขอมตินะครับ

**ประธานสภาเทศบาล** ท่านใดอนุมัติให้โอนเงินงบประมาณรายจ่ายประจำปี พ.ศ. 2564 เพื่อตั้งจ่ายรายการใหม่ เพื่อจัดซื้อครุภัณฑ์ก่อสร้าง จำนวน 1 รายการ งบประมาณ 21,000 บาท กรุณายกมือครับ

**นางสาวสุรางค์ ธีระวาส**  มีสมาชิกสภาเทศบาลอนุมัติทั้งหมด ๙ ท่าน คือ

**เลขานุการสภาเทศบาล**  1.นายจันทร์ เทาใหม่

๒.นายประหยัด เพื่อนเกาะ

๓.นายทวี กูบโคกกรวด

๔.นายสวัสดิ์ พงษ์ใหม่

๕.นางอุดรรัตน์ เกษใหม่

๖.นายสถาพร ชาญสูงเนิน

๗.นายสมศักดิ์ ดุมใหม่

๘.นายจอมพล ศรีพนม

9.นายอุเทน กูบโคกกรวด

**งดออกเสียง**

1.นายรวย ทองยัง ประธานสภาเทศบาล

**มติที่ประชุม** **ที่ประชุมสภาเทศบาลตำบลบ้านใหม่ ออกเสียง ๙ ท่าน อนุมัติ ๙ ท่าน ให้โอนเงินงบประมาณรายจ่ายประจำปี พ.ศ. 2564 เพื่อตั้งจ่ายรายการใหม่ เพื่อจัดซื้อครุภัณฑ์ก่อสร้าง จำนวน 1 รายการ งบประมาณ 21,000 บาท**

**ระเบียบวาระที่ 4 เรื่องอื่น ๆ**

**- ปลัดเทศบาล ปฏิบัติหน้าที่ นายกเทศมนตรีตำบลบ้านใหม่ ชี้แจงรายงานผลการปฏิบัติงานตามเทศบัญญัติงบประมาณรายจ่ายประจำปี พ.ศ. 2563**

1 สำนักปลัดเทศบาล

- แผนงานบริหารงานทั่วไป

- แผนงานการรักษาความสงบภายใน

- แผนงานสร้างความเข้มแข็งของชุมชน

- แผนงานการเกษตร

- แผนงานอุตสาหกรรมและการโยธา

2. กองคลัง

- แผนงานบริหารงานคลัง

3. กองช่าง

- แผนงานเคหะและชุมชน

- แผนงานอุตสาหกรรมและชุมชน

4. กองการศึกษา

- แผนงานการศึกษา

- แผนงานการศาสนาวัฒนธรรมและนันทนาการ

5. กองสาธารณสุขและสิ่งแวดล้อม

- แผนงานสาธารณสุข

**นายรวย ทองยัง** ต่อไปเป็นระเบียบวาระที่ 4 เรื่องอื่น ๆ รายงานผลการ

**ประธานสภาเทศบาล** ปฏิบัติงานของเทศบาลตำบลบ้านใหม่ในรอบปีที่ผ่านมา พ.ศ. 2563 ขอเชิญท่านปลัดได้ชี้แจงรายละเอียด ครับ

**นายสิรกิจ วาปีธรรม** เรียนประธานสภาเทศบาล สมาชิกสภาเทศบาล ทุกท่านครับ ระเบียบ

**ปลัดเทศบาล ปฏิบัติหน้าที่** วาระที่ 4 เรื่องอื่น ๆ เป็นรายงานผลการปฏิบัติงานประจำปี พ.ศ. 2563

**นายกเทศมนตรี** เพื่อให้สภาเทศบาลได้รับทราบได้จัดทำเป็นรูปเล่มโครงการต่าง ๆ ตั้งแต่ สำนักปลัดเทศบาล กองช่าง กองคลัง กองการศึกษา และกองสาธารณสุขและสิ่งแวดล้อม และสุดท้ายจะเป็นรายจ่ายรายรับงบประมาณ พ.ศ. 2563

**นายรวย ทองยัง** เชิญท่านสมาชิกครับมีท่านใดจะทวงติง ติชม ชมเชย หรือไม่ครับ

**ประธานสภาเทศบาล** เชิญกองคลัง ได้ชี้แจงครับ

**นางชวันภรณ์ รุ่งเรือง** เรียนประธานสภาเทศบาล สมาชิกสภาเทศบาล ทุกท่าน ดิฉัน นาง

**ผู้อำนวยการกองคลัง** ชวันภรณ์ รุ่งเรือง ผู้อำนวยการกองคลัง ขอชี้แจงรายละเอียดงบแสดงผลการดำเนินงานจ่ายจากเงินรายรับ ประจำปี พ.ศ. 2563 ยอดรายรับทั้งสิ้น 94,681,207.94 บาท รายจ่าย 88,762,641.30 บาท รายรับสูงกว่ารายจ่าย 5,918,566.64 บาท เราจะมียอดฝากธนาคาร ณ วันที่ 30 กันยายน 2563 ยอดเงินทั้งสิ้น 112,552,163.04 บาท และเงินฝากกองทุนที่นำฝากไว้ มีทั้งหมด 8,938,638.54 บาท รายได้จากรัฐบาลค้างรับซึ่งได้แจ้งมาแล้วแต่เรายังไม่ได้รับไว้ ยอดเงินทั้งสิ้น 858,000 บาท ลูกหนี้ที่เราหักออกจากเงินสะสม 124,849.88 บาท และลูกหนี้เงินโครงการเศรฐกิจชุมชน 366,100 บาท รวมทั้งสิ้นยอดเงินที่เป็นสินทรัพย์ 122,839,751.46 บาท ยอดเงินสินทรัพย์ 108,581,822 บาท รายได้ค้างจ่ายเกิดจากเงินรายรับยังไม่ได้ดำเนินการ 16,465,125.10 บาท เงินรับจ่ายทั้งสิ้น 2,169,004.23 บาท ยอดเงินสะสมทั้งสิ้น 68,494,252.85 บาท เงินสำรองเงินสะสม 35,711,369.28 บาท ตอนนี้เราได้ทำฝากเป็นเงินประจำไว้ค่ะ ยอดรวมทั้งสิ้น 122,839,751.46 บาท ค่ะ กองคลังขอชี้แจงรายละเอียดเพียงเท่านี้ค่ะ

**นายรวย ทองยัง** เชิญท่านจอมพล ครับ

**ประธานสภาเทศบาล**

**นายจอมพล ศรีพนม** ขออนุญาตสอบถามกองช่าง ว่า ตอนนี้เงินจ่ายขาดเงินสะสมมีอยู่

**สมาชิกสภาเทศบาล เขต 1** 36,944,002.97 บาท วันนี้เราได้อนุมัติโครงการไปล่าสุด ระเบียบวาระที่ 3 โครงการ ญัตติที่ 1 6,712,700 บาท ถ้าหักแล้ว เราจะเหลือ ประมาณ 30 กว่าล้านบาท เราจะใช้เงินสะสมได้อีกหรือไม่ครับ ขอสอบถามทางกองคลังครับ

**นายรวย ทองยัง** เชิญผอ.กองคลัง ได้ชี้แจงครับ

**ประธานสภาเทศบาล**

**นางชวันภรณ์ รุ่งเรือง** ขอนำเรียนชี้แจงค่ะ ยอดเงินสะสมหลังจากหักโครงการแล้วจะต้อง

**ผู้อำนวยการกองคลัง** นำมาหักค่าใช้จ่ายต่าง ๆ และเงินสะสม 15 ล้านจะอยู่ในยอดนี้อีกนะค่ะ

**นายสิรกิจ วาปีธรรม** ผมขอชี้แจงเพิ่มเติม ครับว่า ยอดเงินสะสม ณ วันที่ 30 กันยายน

**ปลัดเทศบาล ปฏิบัติหน้าที่** มี 68 ล้าน เรากัน 15 ล้านออกไปแล้ว กันสำรองเงินบุคลากร 3 เดือน ออกไป

**นายกเทศมนตรี** แล้ว กัน 10 % ไปแล้ว จะเหลือยอดที่จ่ายได้ ณ วันนี้ 36,944,002.97 บาท ถ้าเราจ่ายอีก 6 ล้าน เราจะเหลือประมาณ 30 กว่าล้านบาท ถ้าเรามีความจำเป็นจะจ่าย เราก็สามารถจ่ายได้ครับ

**นายรวย ทองยัง** ตอนนี้ผมอยากได้เปลี่ยนระบบถังน้ำใส และเปลี่ยนระบบท่อน้ำประปา

**ประธานสภาเทศบาล** นะครับ อยากฝากท่านด้วยนะครับ

**นายภุชพงศ์ บุญศรีรัตนะ** ขออนุญาตครับ เนื่องจากเราเคยมีแบบที่จะใช้ในการก่อสร้างหรือมี

**ผู้อำนวยการกองช่าง** การปรับปรุง คืองานที่มีระบบค่อนข้างยากต้องใช้เทคนิคค่อนข้างสูง บริเวณพื้นที่ของประปา หมู่ที่ 2 บริเวณใต้ดินจะมีท่อเยอะมากซึ่งเรามองไม่เห็น ที่เราจะทำได้คือสร้างเป็นถังเก็บน้ำใส อยากให้คุยกันก่อนกับที่จะใช้พื้นที่ หมู่ที่ 2 ซึ่งจะได้เกิดประโยชน์ต่อการผลิตน้ำประปาของเรา สร้างถังเก็บน้ำใสใต้ดิน ส่วนการวางท่อจะดูให้ครับว่าจะดำเนินการอย่างไร

**นายรวย ทองยัง** มีท่านใดจะอภิปรายหรือไม่ครับ

**ประธานสภาเทศบาล**

**นายสิรกิจ วาปีธรรม** ผมขอนำเรียนชี้แจงครับว่า ตอนนี้ผมได้อนุมัติดำเนินการโครงการ

**ปลัดเทศบาล ปฏิบัติหน้าที่** แต่งตั้งกรรมการกำหนดราคากลางเพื่อจัดทำโครงการลาดยาง 4 โครงการ

**นายกเทศมนตรี** ซึ่งตัวอื่นผมได้ดำเนินการจ่ายขาดโครงการเรียบร้อยแล้วครับ เพื่อให้ทางพัสดุประกาศ e-bidding ต่อไปครับ เรื่องตลาดคาดว่าจะดำเนินการภายในอาทิตย์หน้า เพราะกระบวนการจะสลับซับซ้อนสักหน่อย เพราะต้องแต่งตั้งราคากลางและคีย์ราคากลางลงในระบบซึ่งจะทำไปพร้อม ๆ กันกับถนนเส้นมุขมนตรี ส่วนที่ท่านสมาชิกได้เสนอแนะผมว่าจะไปปรึกษาหารือกองช่างจะทำได้ทันหรือไม่ ผมเกรงว่าถ้าไปรับปากไว้แล้วทำไม่ได้จะไม่ดีนะครับ ขอบคุณครับ

**นายรวย ทองยัง** เชิญท่านทวีครับ

**ประธานสภาเทศบาล**

**นายทวี กูปโคกกรวด** ผมอยากให้เพิ่มผิวจราจรช่วงทางโค้งโรงเรียนบ้านมะขามเฒ่า

**สมาชิกสภาเทศบาล เขต 1** รถสวนไปมาเฉี่ยวชนกัน ช่วยทำถนนคอนกรีตเสริมได้หรือไม่ครับ ขยายผิวจราจรครับ แต่ไม่ได้รับการประสานเลยครับ

**นายสถาพร ชาญสูงเนิน** ผมขอเสนออยากให้ลงหินคลุกเพิ่ม เพราะว่ามีหลายหลุมหลายจุดทั้ง

**สมาชิกสภาเทศบาล เขต 1** ตำบลบ้านใหม่ครับ พอดีชาวบ้านเขาถามมาครับ

**นายภุชพงศ์ บุญศรีรัตนะ** ขอเรียนท่านสมาชิกทุกท่านครับว่า เรื่องการซ่อมแซมถนนหินคลุก

**ผู้อำนวยการกองช่าง** หากท่านสมาชิกสภาเทศบาลจะให้กองช่างดำเนินการซ่อมแซมช่วยแจ้งกับกองช่างและพาไปดูจุดที่จะซ่อมแซม ทางเราจะออกไปดำเนินการซ่อมให้ครับ

**นายรวย ทองยัง** เชิญกองการศึกษาได้ชี้แจงรายงานผลการปฏิบัติงานประจำปี พ.ศ.

**ประธานสภาเทศบาล** 2563 ครับ

**นางเพียงพิศ แพงอนันต์** เรียนประธานสภาเทศบาล สมาชิกสภาเทศบาลทุกท่าน ค่ะ กองการ

**ผู้อำนวยการกองการศึกษา** ศึกษาขอนำเรียนชี้แจงรายงานผลการปฏิบัติงานในปี พ.ศ. 2563 ซึ่งงานประชาสัมพันธ์ สำนักปลัดเทศบาล ได้จัดทำเอกสารและรวบรวมงานกองการศึกษา ดังนี้ค่ะ

* โครงการจัดงานวันลอยกระทง
* โครงการวัด ประชารัฐ สร้างสุข
* โครงการจัดการแข่งขันกีฬาต่อต้านยาเสพติด
* โครงการที่อ่านหนังสือท้องถิ่น รักการอ่าน

งานศูนย์พัฒนาเด็กเล็กที่ได้เงินอุดหนุนจากกรมและเงินงบประมาณ

จากเทศบาล และจะเป็นกิจกรรมที่ทางศูนย์ไม่ได้ใช้งบประมาณที่ได้ความร่วมมือจากผู้ปกครอง คณะกรรมการศูนย์ และทางชุมชน ค่ะ

**นายรวย ทองยัง**  เชิญกองสาธารณสุข ได้ชี้แจงครับ

**ประธานสภาเทศบาล**

**พจอ.จัตุรงค์ รูปไธสง** เรียนประธานสภาเทศบาล สมาชิกสภาเทศบาล ทุกท่าน กระผม

**หัวหน้าฝ่ายบริหารสาธารณสุขฯ** พจอ.จัตุรงค์ รูปไธสง ตำแหน่ง หัวหน้าฝ่ายบริหารสาธารณสุขและสิ่งแวดล้อม

ขอนำเรียนชี้แจงรายงานผลการปฏิบัติงานกองสาธารณสุขดังนี้

* โครงการคัดแยกขยะในชุมชนและสถานศึกษา พร้อมศึกษาดูงานการจัดเก็บขยะชุมชน
* โครงการควบคุมและป้องกันโรคไข้เลือดออก
* โครงการรณรงค์ป้องกันและการควบคุมโรคพิษสนัขบ้า (ทำหมัน)

สำหรับกองทุนหลักสุขภาพเราได้สนับสนุนงบประมาณให้ชุมชนไป

ดำเนินการที่กรมส่งเสริมอุดหนุนมาให้เราเป็นโครงการหมอหมู่บ้าน ปีนี้เป็นปีแรกได้รับการรายงานผลตอบรับกลับมาให้เทศบาลได้รับทราบกับการปฏิบัติงานแต่ละครั้ง เราจะมีการติดตามเงินอุดหนุนที่เราอุดหนุนไปคือเราได้รับความร่วมมือกับผู้ใหญ่บ้านทุกหมู่บ้าน ส่วนโรคโควิดเราได้อุดหนุนงบประมาณ สปสช. ให้ทุกหมู่บ้านทำโครงการป้องกันโควิด โรงเรียนทุกแห่ง เราได้รับความร่วมมือทำโครงการโควิดจะมีการายงานกลับมาเป็นรูปเล่มให้คณะกรรมการกองทุนได้รับทราบสามารถตรวจสอบได้ ส่วนของกองสาธารณสุขขอรายงานเพียงเท่านี้ครับ

**นายรวย ทองยัง**  ขอสอบถามโครงการตัดหญ้าทุกซอย ยังทำอยู่หรือไม่ครับ ช่วยชี้แจง

**ประธานสภาเทศบาล** ด้วยครับ

**พจอ.จัตุรงค์ รูปไธสง**  ตอนนี้เราได้ให้งานกิจการประปายืมรถสีเขียว และอยู่ระหว่างการ

**หัวหน้าฝ่ายบริหารสาธารณสุขฯ** ซ่อมแซม ตอนนี้เราทำใกล้บริเวณแถวเทศบาลครับ เพราะว่าบ้านเราซอยเล็ก ต้องใช้รถเล็กครับ

**นายรวย ทองยัง** ตอนนี้หมดฤดูฝนแล้ว อยากให้รถดูโคลนไปดูดสิ่งปฏิกูลตามท่อ

**ประธานสภาเทศบาล** ระบายน้ำ ด้วยนะครับ ฝากด้วยครับ

**พจอ.จัตุรงค์ รูปไธสง**  รถดูดโคลน เป็นของกองช่างเป็นผู้ดูแลครับ แต่ถ้ามาเขียนคำร้อง

**หัวหน้าฝ่ายบริหารสาธารณสุขฯ** กองสาธารณสุขจะประสานไปให้กองช่างให้ครับ

**นายภุชพงศ์ บุญศรีรัตนะ** ทางกองช่างและกองสาธารณสุขเวลาออกไปปฏิบัติงานจะออก

**ผู้อำนวยการกองช่าง** ไปปฏิบัติงานร่วมกัน แต่ถ้าเป็นนโยบายเร่งด่วนของผู้บังคับบัญชา ให้ประสานมาทางกองช่าง กองสาธารณสุขได้เลยครับ พร้อมจะออกไปปฏิบัติงานครับ

**นายรวย ทองยัง** เชิญสำนักปลัดเทศบาลครับ

**ประธานสภาเทศบาล**

**นางสาวสุรางค์ ธีระวาส** เรียนประธานสภาเทศบาล สมาชิกสภาเทศบาล ทุกท่านค่ะ

**หัวหน้าฝ่ายอำนวยการ รก.** สำนักปลัดเทศบาล ขอนำเรียนชี้แจงค่ะ เมื่อสัปดาห์ที่แล้วทางสำนักปลัด

**หัวหน้าสำนักปลัดเทศบาล** เทศบาลได้ออกแผนประชุมประชาคมคัดเลือกประธานชุมชนจำนวน 20 ชุมชุน ตอนนี้เราได้มีประธานชุมชน 19 ชุมชน ได้ถูกต้องตามระเบียบอยู่ระหว่างการจัดทำคำสั่งแต่งตั้ง และโครงการวันที่ 23 พ.ย. ขอเชิญชวนท่านสมาชิกสภาเทศบาลทุกท่านเข้าร่วมโครงการลงแขกเกี่ยวข้าว ทุกท่านนะค่ะ

**นายสิรกิจ วาปีธรรม** ผมนำเรียนเพิ่มเติมสำหรับโครงการลงแขกเกี่ยวข้าวครับว่ากระผม

**ปลัดเทศบาล ปฏิบัติหน้าที่** จะดำเนินการรายละเอียดโครงการ ซี่งผมได้เรียนเชิญท่านนายอำเภอเมือง

**นากยเทศมนตรี** นครราชสีมามาเป็นประธาน เน้นการแต่งกายแบบสีสันเพื่อสร้างความสนุกสนานให้กับผู้ที่มาร่วมกิจกรรม จะมีโรงเรียน ชุมชน อสม. มาร่วมกิจกรรม ซึ่งข้าวปีนี้ถือว่างดงาม ผลผลิตประสบความสำเร็จซึ่งหลังจากหักส่งค่าเช่าแล้วพอจะใด้มีข้าวเหลือพอได้ทำตามโครงการให้เป็นกองทุนยืมระหว่างเกษตรกรเพื่อนำข้าวพันธุ์ดีไปปลูก และส่วนหนึ่งเพื่อทำการไปสี เพื่อแจกจ่ายให้กับผู้ที่ยากไร้ ผู้พิการ ในเขตพื้นที่เรา วันนั้นจะเชิญท่านสมาชิกไปร่วมมอบข้าวให้กับผู้สูงอายุ ผู้พิการ ส่วนโรงเรียน มอบให้เป็นอาหารกลางวัน ส่วนวันนั้นจะมีอาหารการกินไว้สำหรับเลี้ยงผู้เข้าร่วมกิจกรรม ซึ่งเราไม่ได้ใช้งบประมาณ เราจะประสานผู้ที่เกี่ยวข้อง หากท่านจะนำอาหารมาร่วมก็ยินดีครับ ส่วนศาลาหมู่ที่ 12 เกือบจะเสร็จเรียบร้อยแล้วนะครับ

**(บันทึกการประชุมสภาเทศบาลตำบลบ้านใหม่ สมัยสามัญ สมัยที่ 4 ประจำปี พ.ศ. 2563)**

**นายรวย ทองยัง**  มีสมาชิกท่านจะอภิปรายไหมครับ ถ้าไม่มีผมขอปิดประชุมครับ

**ประธานสภาเทศบาล**

**ปิดประชุมเวลา 17.00 น.**

(ลงชื่อ) ผู้จัดทำรายงานการประชุม

(นางสาวสุรางค์ ธีระวาส)

เลขานุการสภาเทศบ

(ลงชื่อ) ผู้ตรวจรายงานการประชุม

(นางอุดรรัตน์ เกษใหม่)

สมาชิกสภาเทศบาล

(ลงชื่อ) ผู้ตรวจรายงานการประชุม

(นายจอมพล ศรีพนม)

สมาชิกสภาเทศบาล

(ลงชื่อ) ผู้ตรวจรายงานการประชุม

(นายประหยัด เพื่อนเกาะ)

สมาชิกสภาเทศบาล

รับรองรายงานการประชุม คราวประชุมสภาสมัย.............สมัยที่.........ครั้งที่........ประจำปี.............วันที่..........................................................

(ลงชื่อ) (นายรวย ทองยัง )

ประธานสภาเทศบาลตำบลบ้านใหม่